Kaip pertvarkyti miestus rengiantis klimato pokyčiams

Naujajame kataloge pristatomi inovatyvūs Šiaurės ir Baltijos šalių miestų sprendimai

2023 m. birželio 13 d. (Kopenhaga, Danija). Miestams visame pasaulyje iškilusi neatidėliotina būtinybė reaguoti į klimato kaitą ir kurti tvarią miestų aplinką. Išleistas specialus katalogas, kuriame pateikiama 12 puikių miestų pertvarkymo pavyzdžių iš Šiaurės ir Baltijos šalių. Įgyvendinant ES įstaigos European Institute of Innovation and Technology (EIT) iniciatyvą EIT Urban Mobility sukurtas novatoriškų sprendimų katalogas. Katalogu siekiama įkvėpti Europos miestus transformuoti viešąsias erdves, mažinti CO2 kiekį, gerinti oro kokybę ir labiau įtraukti gyventojus.

[Šiame leidinyje](https://pub.norden.org/nord2023-015/), kuris vadinasi **„Urban Climate Adaptation in the Nordics“ (UCAN)**, aprašomos Šiaurės ir Baltijos šalių miestų novatoriškos pastangos ir pažangūs sprendimai transformuoti miestų viešąsias erdves, kad jos būtų žalesnės, tvaresnės ir tinkamesnės žmonėms. Miestų savivaldai ir planuotojams skirtame kataloge pristatomuose atvejų tyrimuose – **Kopenhagos, Nacka, Helsinkio, Orhuso, Helsingborgo, Rygos, Vilniaus ir Tartu** – pateikiamos įvairios priemonės, kurių miestai gali imtis, kad sustiprintų savo atsparumą klimato pokyčiams – nuo medžių sodinimo ir gatvių žalinimo iki vandens laikymo vietų statymo ir lietaus vandens tvarkymo tobulinimo – tuo pačiu gerindami miestiečių gyvenimo kokybę.

Pradedant vizionierišku svarbios aikštės ir gatvės pertvarkymu Kopenhagos Østerbro rajone, kuriame išradingai suderintas lietaus vandens tvarkymas, pirmenybės pėsčiųjų eismui suteikimas ir žalioji infrastruktūra, ir baigiant Nakos sprendimais, kurie veiksmingai ir tvariai sprendžia sparčios urbanizacijos keliamus iššūkius ir kartu gerina viešąsias erdves, šis katalogas atskleidžia tvaraus mąstymo ir holistinio požiūrio galimybes .

Be to, katalogas akcentuoja iš pažiūros smulkių pertvarkų transformacinį potencialą. Helsinkio, Rygos ir Vilniaus atvejai demonstruoja reikšmingą automobilių stovėjimo vietų pertvarkymo pritaikant jas kitiems tikslams poveikį. Šie palyginti nedideli pokyčiai sutekė naujos gyvybės urbanizuotoms teritorijoms, sumažino automobilių srautus ir paskatino aktyvų judumą. Šie pavyzdžiai įrodo, kadi r maži pokyčiai gali būti didelių transformacijų ir pozityvių pokyčių katalizatoriais. [Susipažinkite su atvejų tyrimais čia.](https://pub.norden.org/nord2023-015/case-studies.html)

Kataloge taip pat pateikiama **11 praktinių rekomendacijų**, kaip miestų valdžios institucijos gali kurti klimato kaitos problemas sprendžiančias viešąsias erdves, kurti oro neteršiančias judumo sistemas kartu užtikrinant piliečių, ypač jaunų žmonių, įsitraukimą ir paramą. Vadovaudamiesi šiomis rekomendacijomis, miestai gali daryti pažangą siekdami tvaraus judumo juose ir prisitaikymo prie klimato kaitos, kartu skatindami gyventojų įsitraukimą ir pasinaudodami europinių iniciatyvų plotmėje suteikiamomis gairėmis.

**Anders Bengtsson, Šiaurės inovacijų centro vadovas**: *„Reikia, kad politikai ir miestų planuotojai kuo skubiau imtųsi veiksmų. Aplinkosaugos, visuomenės sveikatos ar socialinės įtraukties požiūriu svarbu, kad Europos miestai keistųsi ir taptų daug tvaresni, visų pirma didindami savo prisitaikymą prie sparčios klimato kaitos. EIT Urban Mobility veikla labiausiai orientuota į miestus, o šiame kataloge pateikiami konkrečių atvejų tyrimai ir politikos formavimo rekomendacijos gali padėti jiems tinkamai įgyvendinti šį svarbų persitvarkymą.“*

**Anna Maria Gran, Šiaurės ministrų tarybos Šiaurės šalių klimato ir oro reikalų darbo grupės (NKL) koordinatorė ir vyresnioji konsultantė**: *„Šiaurės ministrų tarybos vizija – iki 2030 m. Šiaurės regioną paversti tvariausiu ir labiausiai integruotu pasaulio regionu, o tai apima sprendimų, kuriais siekiama poveikio klimatui nedarymo ir prisitaikymo prie jo pokyčių, palaikymą, taip pat platformos pilietinei visuomenei, ypač vaikams ir jaunimui, suteikimą, kad žmonės galėtų įsitraukti į šiuos reikalus. EIT Urban Mobility projektas Urban Climate Adaptation in the Nordics (UCAN) sėkmingai prisideda prie šio tikslo, ir mes tikimės, kad šis katalogas gali suteikti įkvėpimo ir pagalbos kitiems Šiaurės šalių ir visos Europos miestams ilgainiui tapti nedarančiais poveikio aplinkai.“*

Pripažįstant esminę gyventojų įsitraukimo svarbą, kataloge pabrėžiamas įvairių požiūrių įtraukimas, ypatingą dėmesį skiriant jaunimui. Nauja EIT Urban Mobility jaunimo aktyvumo skatinimo iniciatyva „Transformuok savo gatvę!“ kviečia mokinius aktyviai dalyvauti sprendžiant šiandienos gatvių judumo iššūkius. Įtraukdami vaikus ir jaunus suaugusiuosius į sprendimų priėmimo procesą, miestai gali sukurti įtraukesnes ir tvaresnes viešąsias erdves, atitinkančias visų visuomenės narių poreikius.

PAPILDOMA INFORMACIJA

Projektą iš dalies finansavo Šiaurės šalių klimato ir oro reikalų darbo grupė (NKL), remiama Šiaurės ministrų tarybos. Šiaurės šalių vizija – iki 2030 m. tapti tvariausiu ir labiausiai integruotu regionu pasaulyje. Bendradarbiavimas su Šiaurės ministrų taryba turi prisidėti prie šio tikslo siekimo. Šiuo projektu remiama perėjimo prie poveikio aplinkai nedarančios veiklos vizija, taip pat Šiaurės šalių sprendimai poveikio klimato nedarymo ir prisitaikymo prie klimato kaitos srityse. Katalogą peržiūrėkite čia: <https://pub.norden.org/nord2023-015/>

Apie EIT Urban Mobility

*EIT Urban Mobility yra Europos Sąjungos įstaigos* [*European Institute of Innovation and Technology (EIT)*](https://eit.europa.eu/) *iniciatyva, kuria siekiama paspartinti sprendimų priėmimą ir perėjimą prie į naudotoją orientuotos, integruotos ir išties įvairiarūšės transporto sistemos. EIT Urban Mobility yra Europos judumo miestuose inovacijų bendruomenių lyderė ir padeda išvengti susiskaidymo palengvindama miestų, pramonės, akademinės bendruomenės, mokslinių tyrimų ir inovacijų įstaigų bendradarbiavimą, kad būtų išspręstos aktualiausios su judumu miestuose susijusios problemos. Naudodamiesi miestais kaip gyvomis laboratorijomis, jos partneriai iš pramonės, mokslinių tyrimų ir universitetų sektorių parodys, kaip naujos technologijos gali padėti spręsti realias problemas realiuose miestuose sudarydamos galimybių išmaniau vežti žmones, prekes ir atliekas.*

**Daugiau informacijos rasite svetainėje** [*www.eiturbanmobility.eu*](http://www.eiturbanmobility.eu/).

**Sekite EIT Urban Mobility:** 